Komisijos komunikatas Europos parlamentui remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje (ES-OPS), priėmimo /* KOM/2006/0128 galutinis - COD 2000/0069 */





[pic] | EUROPOS BENDRIJŲ KOMISIJA | Briuselis, 14.3.2006 KOM(2006) 128 galutinis 2000/0069 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje (ES-OPS), priėmimo 2000/0069 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje (ES-OPS), priėmimo Pagrindinė informacija Pasiūlymo perdavimo EP ir Tarybai data (dokumentas COM(2000)[121] galutinis – [2000]/[0069] COD) | [2000 m. kovo 24 d.] | Ekonomikos ir socialinių reikalų komiteto nuomonė pateikta: | [2000 m. spalio 19 d.] | Europos Parlamento pirmosios nuomonės pateikimo data, pirmasis svarstymas: | [2001 m. sausio 18 d.] | Iš dalies pakeisto pasiūlymo perdavimo EP ir Tarybai data (dokumentas COM(2002)[30] galutinis – [2000]/[0069] COD) | [2002 m. vasario 4 d.] | Europos Parlamento antrosios nuomonės pateikimo data, pirmasis svarstymas | [2002 m. rugsėjo 3 d.] | Pataisyto iš dalies pakeisto pasiūlymo perdavimo EP ir Tarybai data (dokumentas COM(2004)[73] galutinis – [2000]/[0069] COD) | [2004 m. vasario 12 d.] | Dalinio politinio susitarimo Taryboje data (kvalifikuota balsų dauguma) | [2004 gruodžio 10 d.] | Bendrosios pozicijos patvirtinimo data | [2006 m. kovo 9 d.] | 1. KOMISIJOS PASIŪLYMO TIKSLAS 1.1. 1989 m. rengiant antrąjį oro susisiekimo liberalizavimo paketą Taryba ir Komisija susitarė, kad Bendrijos oro susisiekimo politikoje taip pat turėtų būti numatyta suderinti civilinei aviacijai taikomus reglamentuojamuosius teisės aktus, kad būtų palaikomas aukštas aviacijos saugos lygis ir užtikrinta sąžininga oro vežėjų konkurencija . Tokiomis aplinkybėmis Bendrija priėmė Reglamentą 3922/91 dėl techninių reikalavimų ir administracinės tvarkos suderinimo civilinės aviacijos srityje, kad būtų nustatytos ir nuolat atnaujinamos suderintos orlaivių konstrukcijos, gamybos, eksploatacijos ir priežiūros bei šias užduotis atliekančių darbuotojų ir organizacijų taisyklės. 1.2. 2000 m. kovą Komisija pateikė Tarybai pasiūlymą iš dalies pakeisti tą reglamentą įtraukiant eksploatavimo taisykles, skirtas užtikrinti, kad orlaiviai būtų eksploatuojami laikantis pakankamų saugos reikalavimų[1]. Šios oro vežėjams taikomos taisyklės buvo parengtos remiantis Jungtinės aviacijos administracijos (JAA)[2] sudarytomis taisyklėmis. 1.3. Kadangi šiam pirmajam Reglamento 3922/91 dalinio pakeitimo pasiūlymui Taryba nepritarė, 2004 m. vasarį Komisija pateikė iš dalies pakeistą pasiūlymą iš dalies keisti Reglamentą 3922/91 , visų pirma atsižvelgusi į Tarybos ir Parlamento padarytas pastabas dėl pirmojo pasiūlymo. 1.4. Todėl į naująjį Komisijos pasiūlymą buvo įtraukti minimalieji keleivių salono įgulos reikalavimai [3] – ši įgula dabar turi būti sertifikuota, kaip jau yra Jungtinėse Valstijose ir kaip pageidavo suinteresuoti darbuotojai ir dalis šio sektoriaus įmonių. Šie minimalieji reikalavimai turėtų padėti pagerinti aviacijos saugą, kadangi jais būtų užtikrinti aukštesni standartai, kurių darbuotojai turės laikytis. Be to, jie turėtų padidinti darbuotojų mobilumą visiškai liberalizuotoje oro susisiekimo rinkoje. 1.5. Į naująjį Komisijos pasiūlymą taip pat buvo įtrauktas skrydžio įgulos skrydžio laiko ribojimo (SLR) planas , kurio reikalavo Europos Parlamentas, susirūpinęs dėl tokio laiko skirtumų įvairiose šalyse. Ilgą laiką profesionalių pilotų asociacijos ir keli oro vežėjai labai kritiškai atsiliepė apie tuos skirtumus, mažinančius saugą ir trukdančius įprastinei konkurencijai. - Daugeliu atveju ištyrus orlaivių katastrofas buvo nustatyta, kad viena iš katastrofos priežasčių buvo įgulos nuovargis. - Tam tikrais atvejais nacionalinės skrydžių trukmės taisyklės nėra pakankamai griežtos ir sudaro sąlygas oro vežėjams versti darbuotojus dirbti pernelyg ilgą darbo laiką – dėl to sumažėja sauga ir nukenčia griežtesnių įstatymų turinčios laikytis įmonės. Į Komisijos pasiūlymą įtrauktos skrydžio laiko nuostatos buvo pateiktos minimaliųjų reikalavimų forma. Valstybės narės gali savo nuožiūra tuos reikalavimus sugriežtinti. Be to, minėti reikalavimai yra pakankamai lankstūs, kad galima būtų atsižvelgti į ypatingas nacionalines aplinkybes. 2. PASTABOS APIE BENDRĄJĄ POZICIJĄ 2.1. Bendrojoje pozicijoje Taryba informuoja, kad visi Parlamento pasiūlyti daliniai pakeitimai buvo priimti, atlikus kelis smulkius patobulinimus. Komisija sutinka, kad įtraukus tas nedideles pataisas, Tarybos bendrosios pozicijos tekstas užtikrins, kad Parlamento dalinių pakeitimų tikslas bus pasiektas. 2.2. Sutikdama su Tarybos bendrąja pozicija Komisija pritaria Tarybos ketinimui sutikti su pagrindiniais Komisijos pasiūlymo principais, bet, galbūt, pakeisti tam tikrų nuostatų tekstą aiškumo ir supaprastinimo sumetimais, kad tekstas taptų aiškesnis. 2.3. Dėl straipsnių turinio: - Taryba padarė keletą lankstumo nuostatų pakeitimų 8 straipsnyje, tiksliau – 4 jo dalyje, išplėtusi valstybių narių teises priimti ar palikti galioti nuostatas, susijusias su labai nedideliu OPS (civilinės aviacijos srities techniniai reikalavimai ir administracinė tvarka) skaičiumi, kol Bendrijos lygiu bus nustatytos mokslo žiniomis pagrįstos bendrosios taisyklės ir geriausia darbo tvarka. Komisija mano, kad tai yra priimtinas kompromisas visų pirma todėl, kad šios srities reikalavimų laikymosi užtikrinimo priemonės gali skirtis, tačiau dėl to nebūtinai gali sumažėti saugos lygis. Be to, Komisija dabar yra pateikusi naują pasiūlymą[4], kuriame, inter alia , Europos aviacijos saugos agentūrai (EASA) pavedama sukurti visų šių sričių įgyvendinimo taisykles. - 8a straipsnyje Taryba siūlo, kad per trejus metus nuo šio reglamento įsigaliojimo reikėtų atlikti mokslinį ir medicininį III priedo Q poskyrio (skrydžio laiko ribojimas) ir, jei reikia, O poskyrio (keleivių salono įgula) nuostatų įvertinimą. Be to, Tarybos pozicijoje Europos aviacijos saugos agentūra (EASA) įpareigojama atlikti šį darbą, taip pat padėti Komisijai rengti reikalingų Q poskyrio techninių nuostatų pakeitimų pasiūlymus Komisija su tuo sutinka be kitų priežasčių dar ir todėl, kad tai atitinka panašią jos iniciatyvą ( žr. pirmiau ) išplėsti Agentūrai suteiktus įgaliojimus. - Taryba nusprendė, kad, atsižvelgus į laiką, reikalingą prisitaikyti prie naujų techninių taisyklių, valstybės narės III priedą turėtų taikyti po 18 mėnesių nuo šio reglamento įsigaliojimo (o ne po 6 mėnesių, kaip siūlė Komisija). Komisija gali priimti šį kompromisą. - Taryba padarė keletą pakeitimų III priede, siekdama visiškai suderinti tekstą su JAR-OPS 1 daliniu pakeitimu Nr. 8 ir padaryti jį aiškesnį ir tikslesnį. Komisija su tuo taip pat sutinka. 2.4. Komisija sutinka su Tarybos bendrojoje pozicijoje pareikšta nuomone, kad dėl šiuolaikinės aviacijos technologijų pažangos ir besikeičiančių aplinkybių ir atsižvelgus į ilgai trunkantį galutinio teksto varianto svarstymą institucijose, tam tikros III priedo nuostatos galėtų būti patobulintos jau šiuo metu. Tačiau ilgo darbo su šiuo didelės apimties tekstu jau pakanka, kad dabartinis to teksto variantas būtų patvirtintas galutiniu. 2.5. Komisija dar kartą pakartoja, kad jos tarnybos per kuo trumpesnį laiką nuo reglamento įsigaliojimo imsis toliau tobulinti ir atnaujinti minėtą tekstą, laikydamosi komitologijos procedūros, o pati Komisija nuodugniai apsvarstys tam tikrų valstybių narių pateiktus iniciatyvius pakeitimų pasiūlymus. Išvados Komisija pabrėžia, kad 9.3.2006 patvirtinta bendroji pozicija didžia dalimi atitinka Europos Parlamento nuomonę po pirmojo svarstymo. Komisija vertina tą faktą, kad po labai ilgų debatų Tarybos parengtame tekste buvo įtvirtintas harmoningas kompromisas. Todėl Komisija gali sutikti su bendrąja pozicija. KOMISIJOS PAREIŠKIMAS Bendrosios pozicijos patvirtinimo proga Komisija ir Taryba padarė pareiškimą (žr. I priedą). PRIEDAS Tarybos ir Komisijos pareiškimas dėl 8a straipsnio Komisija Europos Parlamentui ir Tarybai pateikė pasiūlymą dėl Europos Parlamento ir Tarybos reglamento (EB) Nr. 1592/2002 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą dalinio pakeitimo, siekiant išplėsti jo taikymo sritį, įtraukus į ją skrydžius ir įgulos licencijavimą. Priėmus sprendimą dėl šio pasiūlymo, EASA galės užsiimti 8a straipsnyje minėtu vertinimu. Taryba įsipareigoja šį pasiūlymą išnagrinėti pirmumo tvarka. [1] Šios eksploatavimo taisyklės reglamentuoja oro vežėjų sertifikavimą, orlaivių eksploatavimą ir priežiūrą ir įgulų mokymą. [2] Jungtinė aviacijos administracija yra trisdešimt septynių Europos šalių, įskaitant dvidešimt penkias ES valstybes nares, nacionalinių aviacijos administracijų asociacija, įsteigta tam, kad nustatytų suderintus aviacijos saugos reikalavimus. [3] Valstybės narės gali papildyti minimaliuosius reikalavimus ir nustatyti griežtesnes sąlygas. Keleivių salono įgulai taikomi minimalieji reikalavimai apibrėžia amžiaus, fizinės būklės ir profesinio pasirengimo kriterijus. Pavyzdžiui, minimaliuosiuose reikalavimuose gali būti nustatyta minimali parengimo programa ar minimalus am˛ius. Tačiau valstybės narės gali nustatyti griežtesnes taisykles (reikalauti platesnio parengimo ar padidinti amžiaus ribą). Taip pat minimaliuosiuose reikalavimuose gali būti nustatytas mažiausias įgulos poilsio laikotarpis, kurį valstybės narės gali prailginti, bet ne sutrumpinti, arba didžiausia skrydžio trukmė. Nacionalinėse taisyklėse negalėtų būti leidžiama ilgesnė didžiausia skrydžio trukmė, bet galėtų būti leidžiama trumpesnė didžiausia skrydžio trukmė. [4] Europos Parlamento ir Tarybos reglamento, iš dalies keičiančio 2002 m. liepos 15 d. Reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, pasiūlymas (dokumentas COM(2005)[579] galutinis – [2005]/[0228]COD).